

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 810-01/12-01/09

URBROJ: 2186/012-02/02-12-1

Ivanec, 21. prosinca 2012.

Na temelju članka 28. st.1. al.1. Zakona o zaštiti i spašavanju („Narodne novine“ br. 174/04, 79/07, 38/09, 127/10) te članka 35. Statuta Grada Ivaneca („Službeni vjesnik Varaždinske županije“ br. 21/09) Gradsko vijeće Grada Ivanca na 32. sjednici održanoj 21. prosinca 2012. godine, donosi

**SMJERNICE ZA ORGANIZACIJU I RAZVOJ SUSTAVA**

**ZAŠTITE I SPAŠAVANJA NA PODRUČJU**

**GRADA IVANCA ZA 2013. GODINU**

**UVOD**

Na temelju Analize o stanju sustava zaštite i spašavanja na području Grada Ivanca, a sukladno razmjeru opasnosti, prijetnji i posljedicama većih nesreća i katastrofa, utvrđenih procjenom ugroženosti ljudi, okoliša, materijalnih i kulturnih dobara, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava zaštite i spašavanja (civilne zaštite, vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje, službi i pravnih osobe koje se zaštitom i spašavanjem bave u okviru redovne djelatnosti) donose se smjernice za organizaciju i razvoj sustava za zaštitu i spašavanje u 2013. godini (u daljnjem tekstu: Smjernice)

Smjernice se odnose na slijedeće:

1. **REVIZIJA PROCJENE UGROŽENOSTI**

Cilj: usklađivanje i ažuriranje dokumenata kojima se razrađuje aktiviranje, djelovanje sustava zaštite i spašavanja, zadaće i nadležnosti, ljudske snage i materijalno-tehnička sredstva kao i mjera i postupci za provedbu zaštite i spašavanja

(Izmjena u metodologiji koja je regulirana Pravilnikom o izmjenama i dopunama pravilnika o metodologiji za izradu procjena ugroženosti i planova zaštite i spašavanja (NN 118/12).

Stoga je neophodno tijekom 2013. godine:

Izvršiti izmjene i dopune Procjene ugroženosti stanovništva, materijalnih i kulturnih dobara i okoliša od opasnosti, nastanka i posljedica velikih nesreća i katastrofa („Službeni vjesnik Varaždinske županije“ br. 21/09)

Nositelj provođenja zadaće je Grad Ivanec

Izvršitelj: Defensor Varaždin

Rok izvršenja navedene zadaće je ožujak 2013. godine.

Plan zaštite i spašavanja / Gradsko vijeće Ivanec je donijelo na sjednici održanoj 26.11.2012. /

Nakon izmjena i dopuna Procjene ugroženosti potrebno je izvršiti ažuriranje Plana zaštite i spašavanja Grada Ivanca.

Nositelj provođenja zadaće je Grad Ivanec

Izvršitelj: Defensor Varaždin

Rok izvršenja navedene zadaće je travanj 2013. godine.

1. **STOŽER ZAŠTITE I SPAŠAVANJA**

Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće. Gradsko vijeće Grada Ivanca na 3. sjednici održanoj 13.10.2009. godine donijelo je Rješenje o imenovanju Stožera zaštite i spašavanja Grada Ivanca („Službeni vjesnik Varaždinske županije“ br. 37/09) po prethodno pribavljenom prijedlogu službi koje se zaštitom i spašavanjem bave kao redovitom djelatnošću, te sukladno članku 6. Pravilnika o mobilizaciji i djelovanju operativnih snaga zaštite i spašavanja. Stožer zaštite i spašavanja je stručna potpora gradonačelnicima i načelnicima kod rukovođenja operativnim snagama, te je za njegovu ulogu praćenja, planiranja i usklađivanja aktivnosti sustava zaštite i spašavanja potrebno osigurati konstantno usavršavanje na slijedeći način:

Državna uprava za zaštitu i spašavanje kao nositelj osposobljavanja i usavršavanja u sustavu zaštite i spašavanja, sukladno zakonskim obvezama izradila je programe osposobljavanja čelnika jedinica lokalne samouprave, te stožera zaštite i spašavanja i zapovjedništva civilne zaštite, te je potrebito u 2013. godini proći program osposobljavanja stožerno

* zapovjednih struktura Grada Ivanca odnosno Stožera zaštite i spašavanje,
* zapovjedništva civilne zaštite i vatrogasnih zapovjedništava prema planu i programu Državne uprave za zaštitu i spašavanje.

**3. ZAPOVJEDNIŠTVO I POSTROJBE CIVILNE ZAŠTITE**

Gradsko vijeće Grada Ivanca na 3. sjednici održanoj 13.10.2009. godine donijelo je Rješenje o imenovanju Zapovjedništva civilne zaštite Grada Ivanca („Službeni vjesnik Varaždinske županije“ br. 37/09).

Zapovjedništvo civilne zaštite Grada Ivanca osnovano je za zapovijedanje snagama sredstvima civilne zaštite u slučaju neposredne prijetnje, katastrofe i velike nesreće na području Grada Ivanca. Zapovjedništvo civilne zaštite Grada Ivanca mobilizira se i poziva sukladno operativnom planu civilne zaštite, na prijedlog zapovjednika i po nalogu gradonačelnika, putem Županijskog centra 112.

U svrhu povećanja spremnosti i mogućnosti u provođenju akcija zaštite i spašavanja potrebno je:

Izvršiti smotru postrojbe civilne zaštite opće namjene Grada Ivanca.

* Rok izvršenja: lipanj 2013.
* Nositelj Grad Ivanec
* Izvršitelj: PUZS Varaždin

Planirana sredstva: Nabava prsluka i trošak smotriranja

Stožer zaštite i spašavanja, Zapovjedništvo civilne zaštite i postrojbe civilne zaštite trebaju osigurati kontinuirano provođenje sustava za zaštitu i spašavanje temeljem organiziranoga praćenja, planiranja i usklađivanja aktivnosti sustava zaštite i spašavanja i zapovijedanja operativnim snagama zaštite i spašavanja u slučajevima ukazane potrebe u kriznim situacijama, te organizirati preventivne praktične vježbe.

* nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od gradonačelnika. (nabavka reflektirajućih prsluka).

**4. VATROGASTVO:**

U cilju spremnosti i brzog djelovanja vatrogasnih postrojbi za 2013. godinu planirane su aktivnosti:

* Izvršiti opremanje, osposobljavanje i usavršavanje prema planovima zaštite od požara.
* Donošenje Plana zaštite od požara Grada Ivanca

Nositelj: Grad Ivanec

Izvršitelj: Vizor d.o.o. Varaždin

Rok: ožujak 2013.

* Oprema koja nedostaje a bila bi nužna u provođenju akcija zaštite i spašavanja

Oprema koja nedostaje, a bila bi nužna u provođenju akcija zaštite i spašavanja:

* 2-3 električne potopne pumpe većeg kapaciteta,
* hidraulički alat jače snage (postojeći je već star i preslab za vozila novije generacije), komplet opreme za pružanje prve pomoći prilikom nesreća koje su udaljene od središta Grada (planina Ivančica),
* dopuniti opremu za spašavanje (alpinistička užad, razni karabini, nosila speleološka),
* svjetiljke U „S“ izvedbi – 10 kom
* ručne radio postaje - 6 kom.
* kompresor za punjenje boca zrakom (najbliži je u VŽ)

**5. UDRUGE GRAĐANA OD ZNAČAJA ZA ZAŠTITU I SPAŠAVANJE**

**HGSS-stanica Varaždin**

Stanica Varaždin broji 18 članova, od toga 11 spašavatelja, 2 pripravnika i 5 suradnika. Školovanje za gorskog spasavaoca je vrlo kompleksno, dugotrajno i skupo. Školovanje se sastoji od 3 tečaja u trajanju od po 7 dana te od tečaja prve pomoći. Nakon kompletne obuke te pripravničkog staža 2 godine, pripravnik stječe pravo polaganja ispita za gorskog spasavaoca. Dakle, pripadnici Gorske službe spašavanja su vrhunski obučeni za spašavanje iz najnepristupačnijih terena i objekata te u urbanim sredinama u slučaju potresa, požara, poplava i sl. Svoj rad obavljaju dobrovoljno i bez financijske naknade, a spremni su na intervencije 24 sata dnevno, 365 dana u godini.

Planom aktivnosti HGSS – Stanica Varaždin planira povećati članstvo za 2-3 člana čime će se spremnost i kvaliteta spašavanja podići na još viši nivo.

U cilju održavanja spremnosti HGSS – Stanica Varaždin planira izvesti :

* tečaj helikopterskog spašavanja
* tečaj za voditelja potražnih akcija
* tečaj zimskih tehnika spašavanja HGSS
* tečaj spašavanja na divljim vodama
* tečaj ljetnih tehnika spašavanja
* tečaj speleospašavanja
* tečaj za voditelja brodice
* urbane vježbe (4)
* redovne vježbe (4) i državne vježbe (3)

**HRVATSKI CRVENI KRIŽ – Gradsko društvo crvenog križa Ivanec**

Hrvatski crveni križ u cilju spremnosti za angažiranjem u akcijama zaštite i spašavanja u 2013. godini planira:

* osigurati sve potrebne uvjete (ljudski resursi – članovi/volonteri, skladišni prostor, oprema) za formiranje gradskog interventnog tipa

Materijalna osposobljenost na razini je ranijih godina (9 opremljenih torbica za pružanje prve pomoći, 30 deka, prehrambeno higijenski paketi, te rabljena odjeća i obuća koja se dijeli socijalno ugroženom stanovništvu ali može služiti i kao pomoć stanovništvu zahvaćenom velikom nesrećom ili katastrofom).

**6. DOM ZDRAVLJA VARAŽDINSKE ŽUPANIJE- HITNA MEDICINSKA POMOĆ IVANEC**

U 2013. godini planira se nastavak stručnog osposobljavanja na ime zanavljanje licence za samostalan rad – nadležne opreme

nastavak sudjelovanju u treninzima i odražavanju svih stečenih vještina i kompetencija u organizaciji Hrvatskog zavoda za hitnu medicinu i interno

od zanačajnije opreme koja nedostaje :

Nabavka sanitetskih vozila za pogon na četiri kotača, dodatna radno zaštitna obuća i odjeća – sukladno uvjetima u aktivnostima vezanih uz zaštitu i spašavanje.

**7. SMOTRA OPERATIVNIH SNAGA, PRAVNIH OSOBA I OSTALIH SUBJEKATA OD INTERESA ZA ZAŠTITU I SPAŠAVANJE GRADA IVANECA (PREZENTACIJA O MOGUĆIM UGROZAMA I DJELOVANJU SNAGA PREMA MJERAMA ZAŠTITE I SPAŠAVANJA IZ PLANA),**

Izvršiti smotru operativnih snaga, pravnih osoba i ostalih subjekata od interesa za zaštitu i spašavanje (odgovorne osobe i njihovi zamjenici) s prezentacijom o mogućim ugrozama i djelovanju snaga prema mjerama zaštite i spašavanja iz plana.

* Rok izvršenja: rujan 2013. godine
* Nositelj zadaće – Grad Ivanec
* Izvršitelj – Stožer zaštite i spašavanja, Zapovjedništvo civilne zaštite, Defensor Varaždin.

**8. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u gradu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju nesreća.

**9. EDUKACIJA STANOVNIŠTVA NA PODRUČJU ZAŠTITE I SPAŠAVANJA**

Cilj: podizanje razine svijesti građana kao sudionika sustava zaštite i spašavanja.

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluje na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njene posljedice ako se posveti veća pozornost predviđanjima, promatranjima, planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Te je tako potrebno izvršiti:

* upoznavanje građana sa sadržajem Planova zaštite putem javnih rasprava u mjesnim odborima te putem web stranice Grada,
* Nositelj zadaće -Grad Ivanec (Stožer zaštite i spašavanja i Zapovjedništvo civilne zaštite Grada Ivanca, Defensor Varaždin).
* rok izvršenja navedene zadaće je studeni 2013. godine.

**10. FINANCIRANJE SUSTAVA ZAŠTITE I SPAŠAVANJA**

Cilj: racionalno, funkcionalno i učinkovito djelovanje sustava zaštite i spašavanja. Prema Zakonu o zaštiti i spašavanju potrebno je utvrditi izvore i način financiranja sustava zaštite i spašavanja na području Grada. Stoga su, u Proračunu Grada Ivaneca za 2013. godinu, u skladu s ostalim posebnim propisima, ugrađene slijedeće stavke:

|  |  |
| --- | --- |
| Gradska vatrogasna zajednica | 474.100,00 kuna |
| Gradsko društvo Crvenog križa | 104.000,00 kuna |
| Hrvatska gorska služba spašavanja |  20.000,00 kuna |
| Veterinarska stanica Ivanec |  32.000,00 kuna |
| Zavod za javno zdravstvo (mjere suzbijanja štetnika kao mogućih prijenosnika zaraznih bolesti) |  66.000,00 kuna |
|  |  |
| UKUPNO | 696.100,00 kuna |
|  |  |

**11. SURADNJA NA POLJU ZAŠTITE I SPAŠAVANJA**

Cilj: razmjenom iskustava, podataka, znanja i vještina sa odgovarajućim institucijama zaštite i spašavanja iste razine postići podizanje razine sigurnosti civilnog stanovništva, imovine, te eko-sustava. U okviru Varaždinske županije, te i šire potrebno je kontinuirano razrađivati i usklađivati sustave zaštite i spašavanja, dogovarati zajednički djelovanje i pružanje međusobno pomoći u skladu sa pozitivnim propisima. Nastaviti suradnji s Područnim uredom za zaštitu i spašavanje Varaždin s ciljem jačanja i usavršavanja operativnih i drugih snaga zaštite i spašavanja na području Grada Ivaneca

Ove Smjernice objaviti će se u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

Čedomir Bračko